Document ID: /roh_data/filtered/fineweb-2-filterrobots_roh.jsonl.gz/46500

Dentant quai èn be las infurmaziuns dal chantun che valan en il guaud e datiers dal guaud. Las vischnancas decidan sezzas, tge prescripziuns che valan pertutgant fieus artifizials.
Butias sa preparan per la fin d'emna
Mesemna e gievgia entschaiva lura propi la vendita da rachetas, da vulcans ed autras chausses da siglientar. Che quai entschaiva pir paucs dis avant l'emprim d'avust ha in simpel motiv: Avant na renda quai betg da metter or il stan, di in vendider da rachetas a Cuira. La glieud n'haja betg gugent memia ditg a chasa material da fieu artifizial ch'è la fin finala er material privlus.
Reglas per la vendita da fieu artifizial
Perquai èn las prescripziuns per las butias da vender rachetas etc. er vaira severas. Uschè sto il material adina esser surveglià, ed il stan da vender vegn controllà l'emprim da la polizia da fieu.
Era per il cumprar chaussas da fieu artifizial valan reglas severas. Vulcans gronds per exempel na dastgan betg vegnir cumprads da giuvenils sut 18 onns. Ils products èn partids en trais categorias da vegliadetgna.
RR actualitad 17:00